open-index/open-wikipedia-markdown huggingface dataset:
איתן רוזנצוויג

**איתן דב רוזנצוויג** (כ"ג באדר ה'תשס"ב, 7 במרץ 2002 – ט' בכסלו ה'תשפ"ד, 22 בנובמבר 2023) היה צייר ישראלי. יצירתו המפורסמת היא מגילת ה"קומא, מי עפצים וקנקנתום". היה לוחם בחטיבת גבעתי שנהרג בקרב בג'באליה ברצועת עזה במלחמת חרבות ברזל.

## ביוגרפיה
רוזנצוויג נולד וגדל באלון שבות שבגוש עציון, בנם הבכור מבין חמישה בנים של חגית ועוזי. השלים לימודי תיכון בישיבת נווה שמואל באפרת. למד במגמת אמנות העל-אזורית בגוש עציון. יצירת הגמר המיוחדת שלו אותה יצר בגיל 18, "קומא, מי עפצים וקנקנתום", זיכתה אותו במקום ראשון בתחרות ארצית ובמלגת לימודים אקדמיים לאמנות.

רוזנצוויג למד בישיבת ההסדר ירוחם. הוא שירת בגדוד שקד בחטיבת גבעתי. בעקבות טבח שבעה באוקטובר במהלך חופשת השחרור שלו, חזר לגדוד שלו, שהיה בין הכוחות הראשונים שנכנסו לעזה. חודש וחצי לאחר מכן, ב-ט' בכסלו ה'תשפ"ד (22 בנובמבר) נהרג בקרב בג'באליה.

בח' באייר ה'תשפ"ד (16 במאי 2024) נפתחה תערוכת יצירותיו "קומא", במוזיאון ארצות המקרא ירושלים, שתימשך כחצי שנה. היצירה הבולטת שלו, "קומא, מי עפצים וקנקנתום", היא מגילה באורך 3.6 מטר, המתארת את המסע של עם ישראל לאורך הדורות. משמעות שם היצירה היא רכיבי הדיו המותאמת אשר שימשו את סופרי הסת"ם ומתוארים בגמרא ובמקורות מאוחרים יותר.

הציור מופיע על כריכת הספר "ונתנה תוקף", מאת המשורר יונדב קפלון, הוצאת ידיעות ספרים. כמו כן, הציור מופיע בפתיחת פרק הסיום בעונה השלישית של הסדרה "שבאבניקים".

## קישורים חיצוניים
* 
* אתר אינטרנט להנצחתו
* "תשוקת הרוח לחול וחוזר חלילה", שיר שכתב איתן רוזנצוויג
* 
* 
* 

## הערות שוליים

קטגוריה:ציירים ישראלים
קטגוריה:בוגרי ישיבת נוה שמואל
קטגוריה:בוגרי ישיבת ההסדר ירוחם
קטגוריה:לוחמי חטיבת גבעתי
קטגוריה:חללי צה"ל במלחמת חרבות ברזל
קטגוריה:אלון שבות: אישים
קטגוריה:אישים הקבורים בכפר עציון
קטגוריה:ישראלים שנולדו ב-2002
קטגוריה:ישראלים שנפטרו ב-2023
בעיית האמפתיה הכפולה

ממוזער|283x283 פיקסלים|תמונה המתארת את תאוריית בעיית האמפתיה הכפולה - 2 הצדדים לא מסוגלים להבין אחד את השני בשל הבדלים בתקשורת ובתפיסת המציאות של שניהם. התיאוריה של דמיאן מכנה זאת "בעיית האמפתיה הכפולה"
**בעיית האמפתיה הכפולה** (באנגלית: **Double empathy problem**) היא תיאוריה פסיכולוגית וסוציולוגית שנטבעה לראשונה בשנת 2012 על ידי דמיאן מילטון, סוציולוג שחוקר אוטיזם. התיאוריה טוענת שיחסים חברתיים בין אוטיסטים לנוירוטיפיקלים היא מוגבלת יותר בשל חוסר בהבנה חברתית הדדית. בשל עובדה זו, אוטיסטים חווים קושי רב בהבנה ובפיתוח אמפתיה כלפי נוירוטיפיקלים, ונוירוטיפיקלים ירגישו את אותו הדבר כלפי אוטיסטים. הקושי בהבנה הדדית נובע מהבדלים בתקשורת, בתפיסה החברתית קוגניטיבית ובתפיסת החוויות השונה של שני הצדדים.

מחקרים מהשנים האחרונות הראו שרוב האוטיסטים מסוגלים ליצור קשרים חברתיים, לתקשר ביעילות, להזדהות בקלות, ולהראות הדדיות חברתית עם אוטיסטים אחרים. תיאוריה זו מאתגרת את הקונצנזוס הקיים, שבמסגרתה אוטיזם היא נכות נוירולוגית אשר פוגעת ביכולות התקשורת והרגש. תיאוריה זאת גם סותרת את תאוריית עיוורון הנפש ("Mind-blindness") שהציע הפסיכולוג הבריטי-יהודי סיימון ברון-כהן בסוף שנות ה-90, אשר טוענת שהתאוריה של התודעה לקויה בקרב אוטיסטים.

בעיית האמפתיה הכפולה קיבלה תמיכה ניכרת במחקרים מהשנים האחרונות ויש לה פוטנציאל לשנות באופן קיצוני את דרכי הטיפול באוטיסטים (בהיבטים של התערבות פסיכולוגית ופסיכו-חינוך). מחקרים של ברון-כהן משנת 2018 ו-2022, מאששים את תאוריית בעיית האמפתיה הכפולה.

## קישורים חיצוניים

## הערות שוליים

קטגוריה:תאוריות סוציולוגיות
קטגוריה:תאוריות פסיכולוגיות
קטגוריה:תקשורת
גבריאלה ליקודי

**גבריאלה ליקודי** (באנגלית: **Gabriella Licudi**; 14 בספטמבר 1941 – 18 בספטמבר 2022) הייתה שחקנית בריטית.

## ביוגרפיה
ליקודי נולדה בבקינגהאמשייר לווילפרד ג'יימס סטאטארד ולאולגה מריה ליקודי. היא התחנכה באנגליה, צרפת וספרד לפני שהחליטה להתמקם לצמיתות באנגליה בגיל חמש עשרה. היא למדה ב, שם התגלתה על ידי סוכן בזמן שהופיעה בהפקה כיתתית בשנת 1961. תפקידה הגדול הראשון בקולנוע היה בסרט "שני כוכבים לנוחות" של ג'ון מורטימר, בכיכובו של טרוור הווארד.

היא גם שיחקה בסרטים "קזינו רויאל" ו"". ב-1968 שיחקה בהפקת ה-BBC לספרו של ארתור קונאן דויל "כלבם של בני בסקרוויל", לצד פיטר קושינג.

ליקודי נפטרה בספטמבר 2022, ארבעה ימים בלבד לאחר יום הולדתה ה-81.

## קישורים חיצוניים

## הערות שוליים

קטגוריה:שחקנים בסרטי ג'יימס בונד
קטגוריה:בריטים שנולדו ב-1941
קטגוריה:בריטיות שנולדו ב-1941
קטגוריה:בריטים שנפטרו ב-2022
קטגוריה:בריטיות שנפטרו ב-2022
הרשת

**הרשת** (באנגלית: **The Net**) הוא סרט מתח-טכנולוגי משנת 1995 בבימויו של אירווין וינקלר ובכיכובה של סנדרה בולוק.**** הסרט עוסק באנליסטית מחשבים בשם אנג'לה בנט, שנחשפת לקנוניה מסוכנת לאחר שהיא מגלה פריצה בתוכנה. חייה מתהפכים כאשר זהותה נגנבת, והיא נאלצת להיאבק כדי להחזיר את חייה ולחשוף את מזימת הפושעים המנסים להשתיק אותה.

הסרט יצא לאקרנים ב-28 ביולי 1995, ונחשב כהצלחה. הסרט הופק עם תקציב של 22 מיליון דולר, וגרף הכנסות כ-110.6 מיליון דולר. כחלק מקידום הסרט, בולוק רכשה כרטיסים לסרט דרך האינטרנט, ובכך הייתה לאדם הראשון אי פעם שעושה זאת.

## עלילה
אנג'לה בנט היא מומחית למחשבים, שעובדת מרחוק. כאשר היא מקבלת דיסקט עם מידע חשוד, חייה משתנים לחלוטין – זהותה נגנבת, והיא מוצאת את עצמה נרדפת על ידי ארגון סודי. אנג'לה נאלצת להילחם על חייה, כל זאת כשהיא מנסה לחשוף את הקנוניה מאחורי המתקפה עליה.

## צוות השחקנים
* **[[סנדרה בולוק]]** בתפקיד אנג'לה בנט
* **[[ג'רמי נורת'ם]]** בתפקיד ג'ק דיבינס
* **דניס מילר** בתפקיד ד"ר אלן צ'מפי

## ביקורות
סרט זה קיבל ביקורות מעורבות מצד המבקרים, כאשר חלקם שיבחו את המשחק של סנדרה בולוק ואת סצנות המתח, בעוד אחרים מתחו ביקורת על הדיוק הטכנולוגי והעלילה. ב-Rotten Tomatoes הסרט קיבל ציון של 40%, וב-Metacritic ציון של 51 מתוך 100.

## קישורים חיצוניים

## הערות שוליים

קטגוריה:לוס אנג'לס בקולנוע
קטגוריה:סרטי קולומביה
קטגוריה:סרטי מרדף אמריקאיים
קטגוריה:סרטי 1995
קטגוריה:סן פרנסיסקו בקולנוע
לישון עם האויב

**לישון עם האויב** (באנגלית: **Sleeping with the Enemy**) הוא סרט מותחן פסיכולוגי אמריקאי משנת 1991 בבימויו של ג'וזף רובן, עם ג'וליה רוברטס, פטריק ברגין וקווין אנדרסון בתפקידים הראשיים. הסרט מבוסס על ספר בעל אותו שם מאת ננסי פרייס משנת 1987, ועלילתו עוקבת אחר אישה הסובלת מבעלה אלימות פיזית, נפשית ומינית, ומזייפת את מותה כדי לברוח רחוק ולהתחיל חיים חדשים.

הסרט קיבל ביקורות מעורבות, אך היה שובר קופות וגרף 175 מיליון דולר. הסרט היה מועמד לארבעה פרסי סאטורן: לשחקנית הטובה ביותר (ג'וליה רוברטס), לשחקן המשנה הטוב ביותר (פטריק ברגין), לסרט האימה הטוב ביותר ולפסקול הטוב ביותר (ג'רי גולדסמית').

## תקציר העלילה
לורה ברני (ג'וליה רוברטס) נשואה ארבע שנים למרטין (פטריק ברגין). מרטין הוא יועץ השקעות מצליח ובני הזוג גרים בבית לחוף הים בקייפ קוד. מבחינה חיצונית הם נראים זוג מושלם אבל מרטין מתייחס ללורה באלימות נפשית, פיזית ומינית קשה. לאחר כל אירוע אלימות הוא מציף אותה בפרחים ומתנות.

כאשר מרטין נפגש בחוף עם השכן החדש שלהם, ד"ר ג'ון פליישמן (קייל סקור), מחמיא לו ג'ון על אשתו היפה בה הוא צופה מהחוף. מרטין חושד בה מיד שהיא מקיימת יחסים עם הרופא, חובט בה קשות ואחר כך מגיש לה זר וורדים.

לד"ר פליישמן יש יאכטה והוא מזמין את מרטין ולורה לשייט. מרטין מסכים ויודע כי לורה מפחדת מהים היות שאינה יודעת לשחות (פחד שנגרם כחלק מההתעללותו הנפשית בה). הוא אינו יודע כי לורה למדה שחייה בחשאי.

בעת השייט מתחוללת סופה עזה. לורה נעלמת במים והחיפושים אחריה נמשכים עד שהיא מוכרזת כאבודה ונערכת לה הלוויה סמלית. למעשה, לורה שוחה לחוף, מחליפה בגדים, לוקחת תיק עם כסף שחסכה ונוסעת לסידר פולס באיווה .

היא שוכרת בית ופוגשת בשכן צעיר בשם בן (קווין אנדרסון) שעובד כמורה לדרמה בקולג'. הם מתיידדים והיא מתחילה לעבוד בספריית הקולג'. היא מבקרת בתחפושת של גבר את אימה העיוורת קלואי (אליזבת לורנס) הנמצאת בבית אבות בעיירה ומספרת לה על בן זוגה החדש.

האלמן מרטין מקבל טלפון מאישה שהייתה בקורס שחייה עם לורה המתארת את החבלות בגופה. מרטין אחוז טירוף מחפש בכל הבית ומוצא את טבעת הנישואין שלורה זרקה לאסלה ושכחה לשטוף. הוא מגיע לבית האבות בו הייתה חמותו אשר לורה אמרה לו שנפטרה ומתברר שהועברה למקום אחר. בעזרת חוקר פרטי הוא מגיע לשם, נפגש עם קלואי שמספרת לו שלורה ביקרה אותה ושיש לה בן זוג שהוא מורה לדרמה בקולג'. מרטין רוצה לחנקה בכרית אך אחות נכנסת באותו רגע לחדר והוא עוזב.

הוא עוקב אחרי זוג האוהבים ומכין ללורה הפתעה בביתה: הוא משאיר כל מיני סימנים הרומזים לקיומו כמו תקליטור עם הקטע דיאס אירה מהסימפוניה הפנטסטית של ברליוז באמצעותו נהג לערער את שלוותה של לורה.

לבסוף הוא מתגלה ללורה ומאיים עליה באקדח. בן מגיע אך מרטין משכיב אותו במכה אחת. כעת מתחולל קרב בין מרטין ללורה, האקדח שלו נשמט והיא יורה בו מספר פעמים. הוא צונח, תופס באקדח ובשארית כוחותיו הוא מכוון את האקדח אל לורה אך המחסנית ריקה והוא צונח מת. לורה גוחנת על בן, הוא מתעורר והם מתחבקים לקראת עתיד טוב יותר.

## צוות השחקנים

## קישורים חיצוניים

*קדימון לסרט, באתר יוטיוב

קטגוריה:סרטי 1991
קטגוריה:סרטים אמריקאיים
קטגוריה:סרטים באנגלית
קטגוריה:סרטי מותחן פסיכולוגיים
קטגוריה:אלימות במשפחה בקולנוע
קטגוריה:סרטים המבוססים על רומנים אמריקאים
You Make Me Real

"**You Make Me Real**" הוא שיר שנכתב על ידי ג'ים מוריסון ופורסם לראשונה באלבום Morrison Hotel משנת 1970. הוא יצא גם כסינגל היחידי מהאלבום, והגיע למקום ה-50 בבילבורד הוט 100, אך בסופו של דבר נעקף בפופולריות שלו על ידי הבי-סייד שלו, "Roadhouse Blues". בצרפת יצא הסינגל עם "Peace Frog" כבי-סייד.

## מילים ולחן
"You Make Me Real" הוא אחד משירי ההארד רוק באלבום Morrison Hotel. הלחנת השיר החלה בשנת 1966 והלהקה ביצעה אותו באופן קבוע כאשר הם היו להקת הבית בוויסקי אה גוגו. השיר מתחיל עם הקלידים של ריי מנזרק, ואחריו הגיטרה של רובי קריגר, לפני שהשירה של מוריסון מתחילה. קריגר מנגן סולו גיטרה באמצע השיר.

כמו חלקים מ-"Roadhouse Blues" וכמה שירים אחרים של הדלתות, "You Make Me Real" נוצר בהשראת חברתו של מוריסון, פמלה קורסון. המילים משלבות רמיזות מיניות כמו השורה "So let me slide in your tender sunken sea". בפזמון מוריסון שר "You make me real, you make me feel, like lovers feel, you make me throw away mistaken misery, make me free, love, make me free" והשיר מסתיים בכך שמוריסון קורא בקול רם "Make me free".

## משתתפים
לפי היינץ גרסטנמאייר:

**הדלתות**
* ג'ים מוריסון - שירה
* ריי מנזרק - פסנתר וורליצר, פסנתר טאק
* רובי קריגר - גיטרה
* ג'ון דנסמור - תופים

**מוזיקאים נוספים**
* ריי נפוליטני - גיטרה בס

## קישורים חיצוניים

## הערות שוליים

קטגוריה:שירי הדלתות
קטגוריה:שירים באנגלית
קטגוריה:סינגלים בהוצאת אלקטרה רקורדס
רינה גרינולד

**רינה גרינולד** היא סופרת ועורכת ספרות מתורגמת ישראלית.

## ביוגרפיה
גרינולד נולדה בתל אביב.

היא בעלת תואר ראשון בלימודים כללים מאוניברסיטת תל אביב ותואר שני בספרות עברית מאוניברסיטת בן-גוריון בנגב.

במרץ 2020 התפרסם ספרה הראשון, "החלום והבית". הספר זכה בפרס שר התרבות בתחום היצירה לסופרים בראשית דרכם לשנת 2021.

בספטמבר 2020 התפרסם סיפורה ״מקרה של אי ציות״ ב״המוסך - מוסף לספרות.״

בדצמבר 2021 התפרסם ספרה "פעמונים של מאי" בתמיכת קרן יהושע רבינוביץ לאמנויות תל אביב. הספר מגולל את מערכת היחסים בין בת ואימה ניצולת השואה.

בפברואר 2023 התפרסם ספרה "בגידות ובגדים", המספר על אישה שחייה משתנים כאשר היא מגלה שבעלה בוגד בה.

באוקטובר 2023 התפרסם סיפורה ״חיה בסרט״ בירחון אגודת הסופרים ״מאזנים.״

באוגוסט 2024 התפרסם ספרה "כוכב ים" המספר על יחסים בין שני אחים בוגרים.

במרץ 2026 התפרסם ספרה ״הרגליים של מרלן דיטריך״ המספר על אישה צעירה שחושפת סוד משפחתי תוך כדי התמודדות עם קשיי אמהות לתינוק ראשון.

גרינולד ערכה ספרים מתורגמים רבים, ביניהם "התופרות מאושוויץ" מאת לוסי אדלינגטון ו"אני שמחה שאמא שלי מתה" מאת ג'נט מקארדי.

## חיים אישיים
גרינולד נשואה ואם לשלושה. גרה בתל אביב.

## ספריה
* **החלום והבית** – מרץ 2020, בהוצאת "כנרת זמורה דביר"
* **פעמונים של מאי** – דצמבר 2021, בהוצאת "שתיים הוצאה לאור"
* **בגידות ובגדים** – פברואר 2023, בהוצאת "שתיים הוצאה לאור"
* **כוכב ים** – אוגוסט 2024, בהוצאת "שתיים הוצאה לאור"
* **הרגליים של מרלן דיטריך** - מרץ 2026, בהוצאת ״התחנה״

## קישורים חיצוניים
* 
* רינה גרינולד על ספרה "כוכב ים" ביוטיוב
* 
* 

## הערות שוליים

2024 09
קטגוריה:סופרות ישראליות
קטגוריה:סופרים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
קטגוריה:זוכי פרס לסופרים בראשית דרכם
ראשי הממשלה: החלוצים

**ראשי הממשלה: החלוצים** (באנגלית: **The Prime Ministers: The Pioneers**) הוא סרט דוקומנטרי משנת 2013 בבימויו של ריצ'רד טרנק. הסרט מבוסס על ספרו של יהודה אבנר ומגולל את סיפורם של ראשי ממשלת ישראל הראשונים, דוד בן-גוריון ולוי אשכול. הסרט מציג את האירועים המרכזיים בתקופה זו דרך עיניו של אבנר, ששימש כיועץ פוליטי, ומביא עדות אישית על ההחלטות הדרמטיות שהשפיעו על עתידה של מדינת ישראל. הסרט משלב צילומים היסטוריים וראיונות עם דמויות מפתח.

## עלילה
יהודה אבנר מספר את התקריות בסרט התיעודי. שנותיה הראשונות של ישראל מוצגות בפירוט קטן יותר. אבנר ביקר בביתו את הארי ס. טרומן כדי להודות לו על תמיכתו בישראל. מוצגת גם מלחמת ששת הימים של 1967. סצנה מציגה את לוי אשכול ולינדון ב' ג'ונסון בחווה של האחרון בטקסס בינואר 1968. שניהם נוטים לעגל שזה עתה נולד חולה. כמו כן תוארו התקפות טרור על ישראל בתקופת כהונתה של גולדה מאיר כראש הממשלה ומלחמת יום הכיפורים ב-1973.

## צוות השחקנים
* סנדרה בולוק - גולדה מאיר (קול)
* רוברט קייט
* מייקל דאגלס - יצחק רבין (קול)
* לאונרד נימוי - לוי אשכול (קול)
* סטיבן שוב
* כריסטוף וולץ - מנחם בגין (קול)

## ביקורות

באתר הביקורות Rotten Tomatoes דירג אותו ב-38% על סמך 13 ביקורות, עם ציון ממוצע של 88/10. דאגלס זכה בפרס בראשית בינואר 2015 על מעורבותו בקולנוע היהודי ופועלו למען שלום עולמי.

ג'ו ליידון כתב בוראייטי שהסרט התאים לצופי מסך הבית. הוא מתח ביקורת על טרנק ואמר כי "מאמציו לייפות את הנרטיב של אבנר" היו "מתנשאים ומסיחים את הדעת". ליידון כינה את הקריינות ברכה מעורבת והייתה ביקורתית כלפי בולוק שדובבה את קולה של גולדה מאיר. הוא ציין את ההבדל בין הקולות שלהם. הוא סבר שסצנת העגל בחווה של לינדון בי ג'ונסון הייתה כמו "פרק מדע בדיוני".
## קישורים חיצוניים

## הערות שוליים

קטגוריה:ראשי ממשלת ישראל
קטגוריה:סרטי 2013
קטגוריה:גולדה מאיר
קטגוריה:יצחק רבין
קטגוריה:מנחם בגין
קטגוריה:לוי אשכול
קטגוריה:סרטים תיעודיים אמריקאיים
שלמה צפר

**שלמה צדוק צפר** (1939 – 26 במאי 2010) היה פוליטיקאי ישראלי שכיהן כראש מועצת ראש העין.

## ביוגרפיה
שלמה צפר נולד בתימן ועלה לארץ ב־1949 במסגרת מבצע מרבד הקסמים.

בספטמבר 1957 מונה צפר לראש מועצת ראש העין מטעם תנועת בני תימן, לאחר שחבר לחברי האופוזיציה במועצה - נציגי הציונים הכלליים, המפלגה הפרוגרסיבית, אגודת ישראל והפועל המזרחי. לאחר הבחירות למועצה ב־1959 המשיך צפר לכהן כראש המועצה, אך במרץ 1960 התפטר מראשות המועצה לאחר התפוררות הקואליציה שלו.

ביוני 1961 מונה לסגן ראש מועצת ראש העין. בינואר 1962 מונה צפר שוב לראשות המועצה מטעם רשימת "למען ראש העין" המקומית ובתמיכת תנועת החרות, כשהוא מחליף את שלום מנצורה. באוגוסט 1964 פרשה מפא"י מהקואליציה והביאה להדחתו מראשות המועצה. לראשות המועצה מונה זכריה משה. במאי 1965 נפלה הקואליציה של זכריה, ושלום מנצורה מונה לראש המועצה, כאשר צפר מכהן כסגנו וכממלא מקום ראש המועצה.

ביולי 1973 הודח מנצורה וצפר שב לכהן כראש המועצה. בבחירות למועצת ראש העין ב־1973 לא נבחרה רשימתו של צפר, התנועה לשוויון חברתי, למועצה, וצפר הוחלף ביוסף מלמד.

לאחר פרישתו מהחיים הפוליטיים שימש צפר כמנהל קופת חולים מאוחדת בראש העין.

צפר עסק ברפואה טבעונית וחיבר שני ספרים בשם רפואות תימן ואהבת שלום, והוציא לאור את מדרש סגולת ישראל, פירוש על מדרש הגדול לרבי ישראל בן שלמה הכהן.

צפר נפטר בי"ד סיוון ה'תש"ע (מאי 2010), והובא למנוחות בבית העלמין בראש העין.

## הערות שוליים

קטגוריה:ראשי מועצת ראש העין
קטגוריה:ישראלים ילידי תימן
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1939
קטגוריה:ישראלים שנפטרו ב-2010
ינינה מהלברג

**יָנִינָה סְפִּינֶר מֶהלְבֶּרְג** (בפולנית: **Janina Spinner Mehlberg**; 1905 – 1969) הייתה מתמטיקאית יהודייה פולנייה שהתחזתה לרוזנת פולנייה במהלך מלחמת העולם השנייה והצילה אלפי אסירים ממחנה הריכוז מיידנק.

## תחילת חייה
ינינה נולדה ב-1905 בשם ינינה ספינר (Spinner) בז'וראבנו שבגליציה המזרחית (היום באוקראינה, באותה תקופה בפולין) למשפחה יהודית אמידה. חבריה היו ילדיהם של האריסטוקרטים המקומיים, והיא גדלה כפולנייה לאומנית בהתאם למעמד שלה. היא ידעה לדבר פולנית, צרפתית, גרמנית, אנגלית ורוסית. במלחמת העולם הראשונה, אביה נחטף על ידי הרוסים ובסופו של דבר נהרג ב-1918. באותה תקופה היו פוגרומים רבים במזרח גליציה, בהם נרצחו יהודים רבים.

כשגדלה הפכה למתמטיקאית מוצלחת, ואף על פי שהאקדמיה הייתה סגורה בפני יהודים ונשים, היא למדה לתואר דוקטור באוניברסיטת לבוב תחת הנחייתו של הפילוסוף . ב-1933 היא התחתנה עם הנרי מהלברג, סטודנט יהודי נוסף של Twardowski, והם חיו בנוחות, הוא לימד פילוסופיה והיא לימדה מתמטיקה בתיכון לבנות.

## פעילותה במלחמת העולם השנייה
במהלך הכיבוש הנאצי של פולין, נרצחו יהודים רבים וכן פרופסורים לא יהודים חברים של ינינה ובעלה. היהודים ששרדו נשלחו לגטו. בעזרת חבר שלהם, הרוזן Andrzej Skrzyński, הם ברחו ללובלין, שם הוא סידר להם מסמכים מזויפים כאריסטוקרטים פולנים. ינינה התחזתה לרוזנת ינינה סוחודולסקה ופעלה תוך סיכון חייה להצלה ושחרור של אלפי אסירים ממחנה הריכוז מיידנק באמצעות משא ומתן עם הנאצים והברחת מזון, תרופות וחיסונים למחנה. היא פעלה במסגרת אחד הארגונים האזרחיים הפולנים היחידים שהורשו לפעול במהלך הכיבוש הנאצי, ה-, מה שאפשר לה באופן רשמי לדאוג לרווחתם של האסירים הפולניים. בכך, באופן לא אופייני, היא הייתה יהודיה שהצילה לא יהודים במלחמת העולם השנייה. לאסירים היהודים היא לא יכלה לדאוג באופן ישיר, אך היא קיוותה שהכנסה של מספיק אוכל, זה שנכנס למחנה באופן רשמי וזה שסייעה להבריח פנימה, תשפר גם את מצבם של היהודים, שנכלאו ביחד עם הפולנים. בנוסף לכך היא גם הצטרפה לצבא המחתרת הפולני, שם הסתירה את זהותה היהודית מכיוון שלא כולם אהדו יהודים, והבריחה ביחד עם האוכל ותרופות גם מסמכים והודעות מהמחתרת. ייתכן והחשש לחשוף את זהותה היהודית תרם אף הוא לכך שלא פעלה באופן ישיר לעזרת היהודים במחנה.

## לאחר המלחמה
לאחר המלחמה, ינינה ובעלה הנרי מהלברג היגרו לארצות הברית והתיישבו בשיקגו. ינינה לימדה מתמטיקה במכון הטכנולוגי של אילינוי, בעוד הנרי לימד פילוסופיה באוניברסיטת שיקגו.

## מורשת
מהלברג כתבה את זיכרונותיה לפני מותה בשנת 1969, אך לא הצליחה לפרסם אותם. בעלה תרגם את כתב היד לאנגלית וניסה לפרסמו ללא הצלחה. לאחר מותו של הנרי בשנת 1979, כתב היד הועבר לפרופסור ארתור פאנק, היסטוריון מאוניברסיטת פלורידה, שגם הוא לא הצליח לפרסם את הספר. בסופו של דבר כתב היד הגיע להיסטוריוניות אליזבת וויט וג'ואנה סילווה שחקרו אותו ואימתו את הכתוב בו עם מסמכים נוספים. הן פרסמו את סיפורה של ינינה בספר ששמו "הרוזנת המזויפת: סיפורה של ינינה מהלברג”, שיצא בתחילת 2024.

## הערות שוליים

קטגוריה:מתמטיקאים יהודים
קטגוריה:מתמטיקאים פולנים
קטגוריה:ילידות 1905
קטגוריה:פולנים שנולדו ב-1905
קטגוריה:נפטרות ב-1969
קטגוריה:נפטרים ב-1969
סטוקר (סרט, 2013)

**סטוקר** (באנגלית: **Stoker**) הוא סרט מותחן פסיכולוגי משנת 2013 בבימויו של פארק צ'אן-ווק בסרט הבכורה שלו בשפה האנגלית. הסרט בכיכובם של מיה וסיקובסקה, ניקול קידמן ומת'יו גוד דרמוט מולרוני וג'קי וויבר עוסק באינדיה סטוקר (וסיקובסקה), נערה צעירה שאביה מת בתאונה מסתורית. חייה משתנים כאשר דודה צ'ארלי (גוד), אדם כריזמטי ומסתורי, עובר לגור איתה ועם אמה (קידמן). ככל שהקשר ביניהם מתהדק, אינדיה מתחילה לחשוד שדודה מסתיר סודות אפלים.

סטוקר הוצג בבכורה עולמית בפסטיבל סאנדנס ב-20 בינואר 2013, ויצא לאקרנים בארצות הברית ב-1 במרץ 2013, על ידי Fox Searchlight Pictures. הוא נכשל בקופות והכניס 12.1 מיליון דולר אל מול תקציב של 12 מיליון דולר.

## עלילה
אינדיה סטוקר (מיה וסיקובסקה), נערה מתבודדת, מתמודדת עם מותו הפתאומי של אביה בתאונת דרכים מסתורית. ביום ההלוויה מופיע דודה צ'ארלי (מת'יו גוד), ששהה זמן רב בחו"ל, ומחליט לעבור לגור עם אינדיה ואמה אוולין (ניקול קידמן). עם הזמן, אינדיה מתחילה לחשוד שדודה מסתיר סודות אפלים, ותחושת מתח הולכת וגוברת עם כל מפגש ביניהם. היא נמשכת אליו אך חוששת ממנו בו זמנית. הקשר בין השלושה מתעמק, והסרט מתפתח לכיוונים לא צפויים, חושף את סודות העבר ומוביל לאירועים אפלים ואלימים.

## צוות השחקנים
* **מיה וסיקובסקה** בתפקיד אינדיה סטוקר
* **מת'יו גוד** בתפקיד צ'ארלי סטוקר
* **ניקול קידמן** בתפקיד אוולין סטוקר
* **דרמוט מולרוני** בתפקיד ריצ'רד סטוקר
* **ג'קי וויבר** בתפקיד גוונדולין "ג'ין" סטוקר
* **לוקאס טיל** בתפקיד כריס פיטס
* **אלדן ארנרייך** בתפקיד וויפ טיילור
* **פייליס סומרוויל** בתפקיד גברת מק'גאריק
* **ראלף בראון** בתפקיד השריף הווארד
* **ג'ודית גודרש** בתפקיד דוקטור ז'קין
* **הרמוני קורין** בתפקיד מר פלדמן

## ביקורות
סטוקר קיבל ביקורות חיוביות בעיקר בזכות הבימוי הייחודי של פארק צ'אן-ווק והאווירה המתוחה. הסרט מתואר כמותחן פסיכולוגי אפל עם עיצוב חזותי עשיר. ב-Rotten Tomatoes, הסרט קיבל ציון של 70%, וב-Metacritic ציון של 58 מתוך 100.

## קישורים חיצוניים

קטגוריה:סרטי דרמת אימה בריטיים
קטגוריה:סרטי דרמת אימה אמריקאיים
קטגוריה:סרטי מתח בריטיים
קטגוריה:סרטי התבגרות בריטיים
קטגוריה:סרטי מתח אמריקאיים
קטגוריה:סרטי 2013
קטגוריה:סרטים המתרחשים בבתי חולים פסיכיאטריים
קטגוריה:סרטי מותחן פסיכולוגיים
הסוס הלבן בשדה הירוק

בלגנדריום של טולקין, **הסוס הלבן בשדה הירוק**, **הסוס הלבן של רוֹהָן** או פשוט **הסוס הלבן** (, **The White Horse of Rohan** או **White Horse**) הוא סמלם של '''ממלכת רוֹהָן''' ובפרט של **[[מלך רוהן|מלכה]]** ושל **[[בית אאורל|בית המלוכה]]**.

## ההשראה לסמל
ישנם חוקרים שאומרים שטולקין שאב את הסמל מהסוס הלבן של אפינגטון שנחצב בדשא של מורדות הגיר באנגליה.

### הסוס הלבן של אפינגטון

[ממוזער|[הסוס הלבן של אפינגטון במבט מקרוב]]
**הסוס הלבן של אפינגטון** הוא דמות גבעה באורך 110 מטר ובגובה 40 מטר. הוא עשוי משקעים על הגבעה שנצבעו בגיר לבן. הוא נמצא על הגבעה מאז תקופת הברונזה המאוחרת.

## פרשנות
הפרשנות הברורה ביותר לסמל היא שהוא ביטוי מופשט לסוסים, שאנשי רוֹהָן כל כך אוהבים. עם זאת, יכול להיות שהוא מייצג את המֵאָרָאִים, הסוסים המובחרים של רוֹהָן. במקרה כזה, סביר להניח שהוא מייצג את פֵלָרוֹף, אביהם של המֵאָרָאִים.

## היסטוריה
ממוזער|מגן ועליו "הסוס הלבן בשדה הירוק"לא ידוע מתי הרוֹהִירִים אימצו את הסמל הזה. הזמן יכול לנוע בין כמה שנים לפני סוף העידן השלישי לבין ייסוד ממלכת רוֹהָן, או אפילו לפני כן, בתקופת האֵאוֹתֵאוֹד.

הסוס הלבן בשדה הירוק הופיע על המגן שניתן למֶרִי על ידי אֵאוֹוִּין לפני המסע אל מִינַס טִירִית. הסמל הופיע על נס המלחמה של תֵאוֹדֶן בקרב שדות הפֶּלֶנוֹר:  אותו הסמל הופיע גם על מגינו של תֵאוֹדֶן. לאחר מכן, בקרב המוֹרַנוֹן, הוצב הנס, עליו הנס, עליו הסמל על גבעה ליד ניסה של דוֹל אַמְרוֹת. הסמל הופיע גם על רבים ממגיניה של רוֹהָן.

לאחר מכן, אֵאוֹמֶר נשא את הסמל גם כשהשתתף במלחמות ביחד עם מלך הממלכה המאוחדת של אַרְנוֹר וגוֹנְדוֹר, אָרָגוֹרְן.

## בסדרת הסרטים
בסדרת סרטי שר הטבעות, מופיע הסמל בתור סוס לבן על רקע שחור שמאחוריו שמש שאינה מפיצה אור. יש הסוברים שזהו ירוק ממש כהה.

קובץ:Rohanflag.jpg|ממוזער|סמלה של רוֹהָן בסדרת הסרטים של שר הטבעות


## קישורים חיצוניים

* 

## ביאורים

## הערות שוליים

קטגוריה:רוהן
קטגוריה:סוסים בתרבות
Devil May Cry (סדרת טלוויזיה)

**Devil May Cry** היא סדרת אנימה למבוגרים מסוגת פעולה-פנטזיה אורבנית, שנוצרה על-ידי אדי שנקר על בסיס סדרת משחקי הווידאו באותו השם בהפצת "Capcom".

הסדרה, שהופקה על ידי סטודיו מיר, עלתה לשירות הזרמת המדיה "נטפליקס" ב-3 באפריל 2025. שבוע לאחר מכן חודשה הסדרה לעונה שנייה.

## עלילה
הסדרה מתרחשת במציאות מקבילה, שבה שדים מיקום מקביל, בהנהגתו של שד בדמות ארנב לבן, מנסים לפלוש לארצות הברית. מולם מוביל סגן הנשיא ויליאם ביינס מתקפה של בני האדם (סאפיינס בלשון הסדרה) באמצעות ארגון ממשלתי בשם DARKCOM, בהובלתה של סגן מרי אן ארקהאם ("ליידי") וצייד שדים בשם דנטה.

אין בסדרה ציוני זמן ברורים, אך ככל הנראה היא מתרחשת בסוף שנות ה-90 של המאה ה-20 - הדמויות משתמשות בטלפונים ניידים מסוג שהיה קיים בתקופה זו ולא בטלפונים חכמים, ניתן לראות בסדרה את מגדלי התאומים, ובפרק הראשון נשיא ארצות הברית, שאינו מוזכר בשמו, מציין כי קודמו בתפקיד היה זה שהתמודד עם סדאם חוסיין.

## צוות המדבבים
* ג'וני יונג בוש – **דנטה**
* סקאוט טיילור קומפטון – **מרי (ליידי)**
* הון לי – **הארנב הלבן**
* כריס קופולה – **אנזו פרינו**
* קווין קונרוי / איאן ג'יימס קורלט – סגן הנשיא **ויליאם ביינס**. לאחר מותו של קונרוי בשנת 2022, קורלט החליף אותו בדיבוב הדמות.
* ג'ון גרייס – נשיא ארצות הברית
* קני אומגה – **סליי**, שכיר חרב שנשלח להרוג את דנטה.

## הפקה
אדי שנקר הודיע על הפקת עיבוד טלוויזיוני לסדרת משחקי הווידאו "Devil May Cry" עבור נטפליקס בשלהי 2018. עוד נמסר כי את הסדרה יכתוב התסריטאי אלכס לארסן, וכי העונה הראשונה תכלול 8 פרקים.

בספטמבר 2023 הופץ קדימון ראשון לסדרה במסגרת אירוע שידור הלייב של "נטפליקס", "Drop 01", לצד הכרזה כי את הסדרה תופק על ידי אולפני ההנפשה סטודיו מיר.

זמן קצר לאחר מכן, חשף מדבב דמותו של דנטה במשחקי הסדרה באנגלית, רובן לנגדון, כי מפיקי הסדרה לא יצרו עמו קשר במטרה לשוב לדבב את הדמות.

קדימון שני הופץ ב-19 בספטמבר 2024, במסגרת האירוע "Geeked Week" השנתי.

## פרסים ומועמדויות

## קישורים חיצוניים

## הערות שוליים

קטגוריה:סדרות פעולה אמריקאיות
קטגוריה:סדרות פנטזיה אמריקאיות
קטגוריה:סדרות טלוויזיה המבוססות על משחקי וידאו
קטגוריה:נטפליקס: תוכניות וסדרות
קטגוריה:סדרות טלוויזיה אמריקאיות מונפשות עם השפעות אנימה
אובדן עמום

**אובדן עמום** הוא סוג של אובדן שמתאפיין בהיעדר של סבירות משמעותית להגיע לסגירת מעגל רגשית או לבהירות רגשית. אובדן מסוג זה מותיר את האדם במצב מתמיד של חיפוש אחר תשובות, ובכך מסבך ומעכב את תהליך האבל, ולעיתים קרובות מוביל לאבל בלתי פתור. הסיבות לאובדן עמום כוללות אי פוריות, הפסקת הריון, היעלמות של בן משפחה, מוות של בן זוג לשעבר, וכן בן משפחה המצוי במצב של ירידה קוגניטיבית עקב מחלת האלצהיימר.

ניתן לסווג אובדן עמום לשני סוגים: אובדן פיזי או אובדן פסיכולוגי. אובדן פיזי ואובדן פסיכולוגי נבדלים זה מזה בכך שבראשון מתאבלים על אובדן הגוף הפיזי, ואילו בשני מתאבלים על אובדן נפשי. חוויית אובדן עמום עלולה לעורר שאלות אישיות, כגון: "האם אני עדיין נשוי לבן הזוג הנעדר שלי?" או "האם אני עדיין ילד להורה שכבר לא זוכר אותי?". מאחר שלא מתקיים תהליך של אבל באובדן עמום, קשה יותר להתמודד אתו או לעבור לשלב של השלמה. ישנם סוגים שונים של אבל שיכולים להתרחש בעקבות סוג העמימות שנחווה, ובהתאמה, ישנן טכניקות טיפול שונות המותאמות לטיפול בסוגי האבל המסוימים. המטרה הכוללת של הטיפול להתמודדות עם אובדן עמום היא להתגבר על הטראומה הקשורה בו, ולהחזיר את החוסן הנפשי.

## מקור המושג
את המונח "אובדן עמום" טבעה הפסיכולוגית וחוקרת האבל האמריקאית פאולין בוס בסוף שנות ה-70 של המאה העשרים, לאחר שחקרה משפחות של חיילים נעדרים בעקבות פעולה צבאית בה השתתפו. מ-1973 עד 1977, השתמשה בוס במונח "עמימות גבולות", אך מאוחר יותר היא החליפה אותו במונח "אובדן עמום".

## סוגים
אובדן עמום יכול להיות פיזי או פסיכולוגי באופיו.

### אובדן פיזי
אובדן פיזי עמום משמעו שגופו של אדם אהוב אינו נמצא עוד בסביבה, כמו במקרה של נעדר או של גוף שטרם התאושש ממלחמה, אך עדיין מתקיימת תקווה לחזרתו. אובדן פיזי עמום יכול להתמשך על פני דורות, כגון משפחות של קורבנות השואה, ויכול לגרום למצוקה טראומטית כגון הפרעת דחק פוסט-טראומטית.

### אובדן פסיכולוגי
הסוג השני של אובדן עמום קורה כאשר האדם עדיין קיים פיזית, אך נעדר פסיכולוגית. זה קורה במקרים שבהם המוח נפגע, ולכן משפיע על ההתנהגות או על הרווחה של הפרט. אובדן פסיכולוגי עמום מתרחש לא רק בקרב בני המשפחה והחברים של האדם שנפגע, אלא גם בנפשו של האדם הפגוע עצמו, אשר מאבד תחושת עצמי וחווה אובדן זהות או טשטוש זהות.

## הערות שוליים

קטגוריה:אבל
הפרד (סרט)

**הפרד** (באנגלית: **The Mule**) הוא סרט דרמת פשע אמריקאי משנת 2018 בבימויו ובכיכובו של קלינט איסטווד. הסרט מבוסס על סיפור אמיתי מבוסס על מאמר הניו יורק טיימס משנת 2014 "The Sinaloa Cartel's 90-Year-Old Drug Mule" המספר על ליאו שארפ, יוצא מלחמת העולם השנייה בשנות ה-80 לחייו שהפך למבריח סמים עבור קרטל סינלואה.

בסרט משתתפים בראדלי קופר, לורנס פישבורן, מייקל פניה, דיאן וויסט ואנדי גרסיה. הצילומים החלו בתחילת יוני 2018, התרחשו באטלנטה ובאוגוסטה, ג'ורג'יה, עם מקומות סרטים נוספים בלאס קרוס, ניו מקסיקו .

הסרט יצא לאקרנים בארצות הברית ב-14 בדצמבר 2018, על ידי האחים וורנר. הוא הכניס למעלה מ-174 מיליון דולר וזכה לביקורות חיוביות, כאשר המבקרים כינו אותו "חריף ומקסים" ושיבחו את הופעתו של איסטווד. 
## ביקורות
ב-2005, ארל סטון, ותיק מלחמת קוריאה ומגדל פרחים מוערך, מפספס את חתונת בתו אייריס כדי לקבל פרס על הישגיו המקצועיים, מה שמוביל לניתוק הקשר ביניהם ולגירושיו מאשתו. כעבור 12 שנים, ארל מגיע לחזרה לחתונת נכדתו ג'יני לאחר שעסקיו התמוטטו. באירוע, הוא פוגש חבר קרטל שמציע לו עבודה כמבריח סמים. בזכות גילו ואופיו השקט, ארל הופך במהרה לאחד המובילים האמינים ביותר של הקרטל ומרוויח סכומים גדולים שמאפשרים לו להחזיר את ביתו, לשלם על חתונת נכדתו ולתמוך במשפחתו.

במקביל, סוכן ה-DEA קולין בייטס מתמנה לאזור שיקגו כדי לתפוס את מובילי הסמים הגדולים של הקרטל. הקשר בין ארל לקרטל מתהדק, וראש הקרטל לאטון מוקיר את עבודתו של ארל ומזמין אותו למסיבה. עם זאת, הדברים מסתבכים לאחר לאטון נרצח, והשליטה עוברת לגוסטבו, ראש קרטל קשוח יותר שמציב תנאים חמורים לארל. במהלך משלוח קריטי, ארל מקבל שיחת טלפון מג'יני על כך שמרי, אשתו לשעבר, גוססת. הוא בוחר להיפרד ממנה למרות איומי הקרטל, ומבלה עמה את רגעיה האחרונים.

לאחר הלווייתה של מרי, ארל חוזר להשלמת המשלוח, אך נתפס על ידי ה-DEA ונעצר. בבית המשפט, במקום לטעון לחפותו, הוא מודה באשמה. לבסוף, הוא נשלח לכלא, שם הוא חוזר לאהבתו לגינון, בעוד משפחתו מבטיחה לתמוך בו ולבקר אותו.

## צוות השחקנים
* **[[קלינט איסטווד]]** בתפקיד ארל סטון
* **[[בראדלי קופר]]** בתפקיד קולין בייטס, סוכן ה-DEA
* **[[לורנס פישבורן]]** בתפקיד ראש ה-DEA
* **[[דיאן ויסט]]** בתפקיד מרי, אשתו לשעבר של ארל

## ביקורות
הפרד קיבל ביקורות חיוביות בעיקרן בזכות הופעתו של קלינט איסטווד, ששיבחו את השילוב בין הדרמה האנושית והמתח הפשעי. באתר Rotten Tomatoes, הסרט קיבל ציון של 70% וב-Metacritic ציון של 58 מתוך 100.

## קישורים חיצוניים

#### ביקורות
* 
* 

## הערות שוליים

קטגוריה:סרטי האחים וורנר
קטגוריה:סרטי קלינט איסטווד
קטגוריה:זקנה בקולנוע
קטגוריה:סרטים על משפחות
קטגוריה:סרטים אמריקאיים המבוססים על סיפור אמיתי
קטגוריה:סרטי 2018
סיימון אולקוט

**סיימון אולקוט** (באנגלית: **Simeon Olcott**; 1 באוקטובר 1735 – 22 בפברואר 1815) היה עורך דין ופוליטיקאי בניו המפשייר. הקריירה שלו החלה לפני המהפכה האמריקאית ונמשכה לאחר מכן, ובין התפקידים בהם כיהן היו השופט הראשי של בית המשפט העליון של ניו המפשייר (1795–1801) וחבר הסנאט של ארצות הברית מטעם ניו המפשייר (1801–1805).

אולקוט נולד בבולטון שבקונטיקט, השלים את לימודיו במכללת ייל ב-1761, למד משפטים, התקבל ללשכת עורכי הדין והחל לעסוק בכך בצ'ארלסטאון, ניו המפשייר. הוא הפך במהירות לפעיל בפוליטיקה ובממשל, וכיהן כבורר עירוני, מנחה ישיבות מועצת העיר וחבר בבית המחוקקים הקולוניאלי. הוא כיהן כשופט מחוז צ'שייר במהלך המהפכה האמריקאית, וכאשר כמה ערים במערב ניו המפשייר ניסו להצטרף לוורמונט לאחר המלחמה, שימש אולקוט כשופט עמית של בית המשפט העליון של ורמונט. ניסיון האיחוד התפרק במהרה, ואולקוט כיהן בבית המשפט לתביעות נפוצות של ניו המפשייר (1784–1790), כשופט של בית המשפט העליון (1790–1795), ושופט ראשי של בית המשפט העליון (1795–1801). בשנת 1801 נבחר אולקוט למלא את המושב שהתפנה בסנאט של ארצות הברית כתוצאה מהתפטרותו של סמואל ליברמור, וכיהן בתפקיד בין השנים 1801–1805.

אולקוט מת בצ'ארלסטאון בשנת 1815 ונקבר בבית הקברות פורסט היל בצ'ארלסטאון.

## ביוגרפיה
### ראשית חייו
אולקוט נולד ב-1 באוקטובר 1735 בבולטון, מושבת קונטיקט, והיה בנם של טימותי אולקוט ויוניס (וייט) אולקוט. הוא סיים את לימודיו במכללת ייל ב-1761, למד משפטים, התקבל ללשכת עורכי הדין והחל לעסוק בכך בצ'ארלסטאון, ניו המפשייר.

### תחילת הקריירה
אולקוט שירת במספר משרדים מקומיים, כולל נבחר (1769–1770, 1771) וחבר בבית המחוקקים של הפרובינציה (1771–1774). בשנים 1770 ו-1772, אולקוט נבחר למנחה הישיבות בעיר צ'ארלסטאון. בשנת 1773, אולקוט מונה לשופט צוואות במחוז צ'שייר, תפקיד בו כיהן לאורך כל המהפכה האמריקאית. בשנת 1781, כמה ערים במערב ניו המפשייר הצביעו לעזוב את ניו המפשייר ולהצטרף לוורמונט. כמה תושבים של עיירות אלו מונו או נבחרו לתפקידים ציבוריים בוורמונט, כולל אולקוט, שנבחר כשופט עמית של בית המשפט העליון של ורמונט. האיחוד בין עיירות נהר קונטיקט של ניו המפשייר וורמונט בוטל במהרה, ואולקוט התפטר מתפקידו כשופט עמית ב-1782.

### קריירה מאוחרת יותר
בשנת 1784 מונה אולקוט לשופט הראשי של בית המשפט של ניו המפשייר לתביעות נפוצות. הוא החזיק בתפקיד זה עד 1790, אז מונה לשופט של בית המשפט העליון של ניו המפשייר. הוא כיהן בתפקיד עד 1795, אז מונה לשופט ראשי, וכיהן בתפקיד זה עד 1801. כאשר הוקמו המפלגות הפוליטיות הראשונות במדינה, הפך אולקוט למזוהה עם הפדרליסטים.

בשנת 1801 התפטר סמואל ליברמור ממושבו בסנאט של ארצות הברית. האספה הכללית של ניו המפשייר בחרה באולקוט למלא את התפקיד הפנוי, והוא כיהן בתפקיד מ-17 ביוני 1801 עד 3 במרץ 1805.

### מוות וקבורה
אולקוט פרש לגמלאות עם סיום כהונתו בסנאט האמריקני והמשיך להתגורר בצ'ארלסטאון. הוא מת בצ'ארלסטאון ב-22 בפברואר 1815, ונקבר בבית הקברות פורסט היל בצ'ארלסטאון.

### משפחתו
בשנת 1783, התחתן אולקוט עם טריפנה טרי מאנפילד, קונטיקט, והם היו הורים לשלושה ילדים.

## קישורים חיצוניים

* 
*

קטגוריה:אמריקאים ילידי קונטיקט
קטגוריה:סנאטורים חברי המפלגה הפדרליסטית
קטגוריה:חברי הסנאט של ארצות הברית מניו המפשייר
קטגוריה:בוגרי אוניברסיטת ייל
קטגוריה:אמריקאים שנולדו ב-1735
קטגוריה:אמריקאים שנפטרו ב-1815
מילכוד

**מילכוד** (באנגלית: **Entrapment**) הוא סרט שוד משנת 1999 בבימויו של ג'ון אמיאל , בכיכובם של שון קונרי וקתרין זיטה-ג'ונס. הסרט עוקב אחרי סיפורם של ג'ין קתרו (זיטה-ג'ונס), חוקרת ביטוח, שמנסה ללכוד את הגנב רוברט מק'דוגל (קונרי) במסגרת תוכנית מתוחכמת לגנוב יצירת אמנות יקרה. הסרט משלב אקשן, מתח וטוויסטים עלילתיים בהם הדמויות הראשיות מנסות לתמרן זו את זו כדי להשיג את מטרותיהן.

סיימון ווסט  ואנטואן פוקואה היו אמורים לביים את הסרט לפני שעמיאל זכה לכך.

הסרט יצא לאקרנים בקולנוע בארצות הברית ב-30 באפריל 1999, ובבריטניה – ב-2 ביולי 1999.

## עלילה
ג'ין קתרו, חוקרת ביטוח, משתפת פעולה עם גנב ותיק בשם רוברט מק'דוגל במטרה ללכוד אותו במבצע מתוחכם לגניבת יצירת אמנות. ככל שהשניים משתפים פעולה, הם מתחילים לפתח מערכת יחסים מורכבת ומלאה בחשדות הדדיים. הסרט עוקב אחרי התככים והמזימות בין הגיבורים, ובמהלכו מתרחשים לא מעט רגעי מתח ואקשן.

## צוות השחקנים
* **שון קונרי** בתפקיד רוברט מק'דוגל
* **קתרין זיטה-ג'ונס** בתפקיד ג'ין קתרו
* **וינג ריימס** בתפקיד ת'יבודס
* **מאורי צ'ייקין** בתפקיד הקטור קרונברגר

## ביקורות
מילכוד קיבל ביקורות מעורבות מצד המבקרים. בעוד שההופעות של קונרי וזיטה-ג'ונס זכו לשבחים, העלילה נחשבה לעיתים צפויה מדי. ב-Rotten Tomatoes, הסרט קיבל ציון של 39%, ואילו ב-Metacritic קיבל ציון של 54 מתוך 100.

## קישורים חיצוניים

## הערות שוליים

קטגוריה:לונדון בקולנוע
קטגוריה:סרטי ערב השנה החדשה
קטגוריה:סרטי פוקס המאה ה-20
קטגוריה:סרטי 1999
שטח פתוח (סרט, 2003)

**שטח פתוח** (באנגלית: **Open Range**) הוא סרט מערבון אמריקאי משנת 2003 בבימויו של קווין קוסטנר, שגם מככב בסרט לצדו של רוברט דובאל ואנט בנינג. הסרט עוסק בחייהם של שני בוקרים, בוס ספירמן (דובאל) ושרלי ווייט (קוסטנר), שמנהלים עדר בקר בשטח פתוח. כשהם נתקלים במרשל מושחת וקבוצת פושעים שמנסים להשתלט על השטח, הם נאלצים להילחם על צדק וחירות. הסרט עוסק בחופש ובצדק במערב הפרוע.

הסרט זכה להצלחה קופתית כאשר הכניס 68.3 מיליון דולר אל מול תקציב של 22 מיליון דולר וזכה לשבחים ביקורתיים.

## עלילה
הסרט מתמקד בשני בוקרים שמסתבכים עם בעלי אדמות מושחתים המנסים להשליט סדר בדרכם. העימות מוביל למאבק מוסרי ואישי. לאורך הסרט מתפתחת גם מערכת יחסים רומנטית בין שרלי לאישה מקומית בשם סו (אנט בנינג), המוסיפה מימד רגשי לסיפור.

## צוות השחקנים
* **קווין קוסטנר** בתפקיד שרלי ווייט
* **רוברט דובאל** בתפקיד בוס ספירמן
* **אנט בנינג** בתפקיד סו בארלו
* **מייקל גמבון** בתפקיד דנטון באג

## ביקורות
הסרט זכה לשבחים על הבימוי של קוסטנר ועל האווירה האותנטית שיצר. שטח פתוח נחשב לאחד המערבונים המוערכים של שנות ה-2000. ב-Rotten Tomatoes, הסרט קיבל ציון של 79%, וב-Metacritic, הוא קיבל ציון של 67 מתוך 100.

## קישורים חיצוניים

קטגוריה:סרטים שצולמו באלברטה
קטגוריה:סרטי 2003
קטגוריה:סרטים המבוססים על רומנים אמריקאים
קטגוריה:מערבונים
קשר מוחי

**קשר מוחי** (באנגלית: **In Dreams**) הוא סרט מותחן פסיכולוגי משנת 1999 בבימויו של ניל ג'ורדן, בכיכובם של אנט בנינג ורוברט דאוני ג'וניור וסטיבן ריאה. הסרט עוקב אחר קלייר קופר (בנינג), אישה שמתחילה לחוות חזיונות מטרידים על חטיפת ילדים שנעשית על ידי רוצח סדרתי. עם הזמן, קלייר מגלה כי יש לה קשר מנטלי לרוצח (דאוני ג'וניור), והחזיונות שלה הופכים למציאותיים יותר ויותר. היא נאלצת לצאת למאבק אישי כדי לעצור אותו ולהציל את משפחתה.

הסרט יצא לאקרנים בארצות הברית ב-15 בינואר 1999, על ידי דרימוורקס והכניס רק 17 מיליון דולר בקופות מה שהפך אותו לכישלון קופתי. הוא קיבל ביקורות מגוונות מהמבקרים, כשכמה שיבחו את הוויזואליה שלו ואת הביצועים של בנינג, בעוד שאחרים מתחו ביקורת על חוסר הקוהרנטיות הנרטיבית שלו.

## עלילה
קלייר קופר היא אישה רגילה שמתחילה לחוות חזיונות מטרידים הקשורים לרצח ילדים בעיירה שבה היא מתגוררת. כשהיא מגלה שהחזיונות קשורים לרוצח סדרתי בשם ויויאן תומפסון (רוברט דאוני ג'וניור), היא נקרעת בין החזיונות למציאות ומנסה למנוע אסון נוסף. ככל שהסרט מתקדם, הקשר המנטלי בין קלייר לבין הרוצח מתחזק והיא מוצאת עצמה נשאבת למערבולת של טרור וניסיון להציל את חייה וחיי משפחתה.

## צוות השחקנים
* **אנט בנינג** בתפקיד קלייר קופר
* **רוברט דאוני ג'וניור** בתפקיד ויויאן תומפסון
* **סטיבן ריאה** בתפקיד ד"ר סילברמן
* **איידן קווין** בתפקיד פול קופר

## ביקורות
קשר מוחי קיבל ביקורות מעורבות מצד המבקרים, כאשר חלקם שיבחו את ההופעות של השחקנים, במיוחד של בנינג ודאוני ג'וניור, אך הביעו ביקורת על העלילה המורכבת והקצב האיטי. הסרט הצטיין ביצירת מתח פסיכולוגי אך התקשה לשמור על זרימת הסיפור. ב-Rotten Tomatoes, הסרט קיבל ציון של 25%, וב-Metacritic, ציון של 45 מתוך 100.

## קישורים חיצוניים

קטגוריה:דרימוורקס: סרטים
קטגוריה:סרטי מתח על-טבעיים אמריקאיים
קטגוריה:סרטים על-טבעיים אמריקאיים
קטגוריה:סרטי 1999
קטגוריה:סרטים המבוססים על רומנים אמריקאים
סמואל ליברמור

**סמואל ליברמור** (באנגלית: **Samuel Livermore**; 14 במאי 1732 – 18 במאי 1803) היה פוליטיקאי אמריקאי, שכיהן כחבר הסנאט של ארצות הברית מטעם ניו המפשייר בין השנים 1793 ל-1801 וכיהן כנשיא הזמני של הסנאט של ארצות הברית ב-1796 ושוב ב-1799.

## ביוגרפיה
ליברמור נולד ב-14 במאי 1732 בוולת'ם שבפרובינציית מפרץ מסצ'וסטס, והיה בנם של האנה (בראון) וסמואל ליברמור, ולמד בבתי ספר של וולת'ם. הוא סיים את לימודיו בקולג' של ניו ג'רזי (כיום אוניברסיטת פרינסטון) ב-1752, לאחר מכן למד משפטים, התקבל ללשכת עורכי הדין ב-1756, והחל לעסוק בוולת'ם. הוא עבר לפורטסמות', ב-1758 ומאוחר יותר ללונדונדרי. הוא היה חבר באספה הכללית של ניו המפשייר בשנים 1768–1769. הוא היה שופט-עורך דין בבית המשפט של האדמירליות והתובע הכללי מ-1769 עד 1774. הוא עבר להולדרנס ב-1775 והיה פרקליט המדינה במשך שלוש שנים.

ליברמור היה חבר בקונגרס הקונטיננטלי מ-1780 עד 1782 ושוב מ-1785 עד 1786. הוא היה שופט ראשי של בית המשפט העליון של ניו המפשייר בין השנים 1782 ל-1789, וחבר בוועידה החוקתית של המדינה ב-1788. הוא נבחר לבית הנבחרים של ארצות הברית לקונגרסים הראשון והשני, וכיהן מ-4 במרץ 1789 עד 3 במרץ 1793, וכיהן כיושב ראש ועדת בית הנבחרים לבחירות בקונגרס השני. ליברמור היה אחד משבעת הנציגים שהצביעו נגד חוק העבדים הנמלטים משנת 1793.

ליברמור היה נשיא הוועידה החוקתית של המדינה ב-1791 וב-1792 נבחר כפדרליסט לסנאט של ארצות הברית ונבחר מחדש ב-1798 וכיהן מ-4 במרץ 1793, עד להתפטרותו החל מה-12 ביוני 1801, עקב בריאות לקויה. הוא כיהן כנשיא הזמני של הסנאט במהלך הקונגרסים הרביעי והשישי. על שמו נקראה העיירה ליברמור, ניו המפשייר, שנחרבה.

ליברמור מת ב-18 במאי 1803 בהולדרנס, ניו המפשייר, ונקבר שם בחצר הכנסייה טריניטי.

## קישורים חיצוניים

* 
* 

## הערות שוליים

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית מניו המפשייר
קטגוריה:בוגרי אוניברסיטת פרינסטון
קטגוריה:עורכי דין אמריקאים במאה ה-18
קטגוריה:נשיאים זמניים של הסנאט של ארצות הברית
קטגוריה:חברי הסנאט של ארצות הברית מניו המפשייר
קטגוריה:סנאטורים חברי המפלגה הפדרליסטית
קטגוריה:אמריקאים שנולדו ב-1732
קטגוריה:אמריקאים שנפטרו ב-1803
אייל שויקי

**אייל שויקי** (נולד ב-3 באפריל 1984) הוא איש ציבור ישראלי המכהן כמנכ"ל בית הנשיא.

## ביוגרפיה
שויקי נולד בערד, בה גדל והתחנך. אביו חביב היה חבר "אגד" ואימו אירית עקרת בית, ולו אח ואחות. בנעוריו עברה משפחתו לעיר מודיעין-מכבים-רעות, בה סיים את לימודיו בתיכון עירוני א'. באוגוסט 2002 התגייס לצה"ל, ושובץ בחיל השריון. לאחר שנתיים בהן שירת בגדוד 52 בחטיבה 401, עבר לשמש כנהגו של האלוף יצחק הראל, בעת שכיהן כראש אגף התכנון במטה הכללי. 

עם שחרורו מצה"ל שימש שויקי ככתב ספורט במקומון "זמן תל אביב" ובהמשך בעיתון "מעריב" ואתר "nrg". וניהל בהתנדבות את אתר האינטרנט של קבוצת הכדורגל בית"ר ירושלים.

בשנת 2006 החל שויקי לעבוד לצדו של יצחק הרצוג אשר כיהן באותה תקופה כשר התיירות. תפקידו הראשון של שויקי בלשכת השר היה נהג. לאחר מכן, כאשר מונה הרצוג לשר הרווחה והשירותים החברתיים, מילא שויקי בלשכתו תפקידי עוזר וסגן דובר.

כאשר עמד הרצוג בראש סיעת העבודה בכנסת, שימש שויקי כיועץ פרלמנטרי וכדובר סיעת העבודה בכנסת.

עם בחירתו של הרצוג לתפקיד יו"ר מפלגת העבודה, בנובמבר 2013, מונה שויקי לתפקיד ראש מטה יו"ר האופוזיציה, בו שימש עד 2018 אז נבחר הרצוג לתפקיד יו"ר הסוכנות היהודית.

בין השנים 2018—2021 עמד שויקי בראש מטהו של הרצוג בסוכנות היהודית. כמו כן, כיהן כדירקטור בגופים מרכזיים של הסוכנות היהודית ובהם בנייני האומה, פרויקט תגלית, חברת מסע ועוד.

## מנכ"ל בית הנשיא
עם השבעתו של יצחק הרצוג כנשיא מדינת ישראל ביולי 2021, מונה שויקי למנכ"ל בית הנשיא. שויקי, שהיה אז בן 37, היה מנכ"ל הצעיר ביותר בתולדות המוסד. בתקופת כהונתו הוביל את יישום חזונו של הנשיא באמצעות שורה של מיזמים לאומיים ובינלאומיים, בהם "מחליפים מילה" לחיזוק הלכידות החברתית, יוזמת "קול העם" לחיבור התפוצות וכן את פורום האקלים הישראלי. כמו כן, קידם תוכניות לשילוב אוכלוסיות בספורט וחיזוק הקהילתיות, כגון "כולנו חלק מהמשחק" ו"משחק קבוצתי". 

בשנת 2023, על רקע המשבר החוקתי בישראל, מילא שויקי תפקיד מרכזי בריכוז וניהול שיחות ההידברות בין נציגי הקואליציה והאופוזיציה שנערכו בבית הנשיא, במטרה לגבש מתווה מוסכם. במקביל, ניהל את המערך המדיני של הנשיא, בדגש על היחסים עם ארצות הברית, מדינות המפרץ ומוסדות בינלאומיים. 

בעקבות טבח שבעה באוקטובר ופרוץ מלחמת חרבות ברזל, ריכז את פעילות בית הנשיא למען נפגעי המלחמה, המשפחות השכולות והחיילים.

על פועלו הציבורי נבחר בשנת 2023 לרשימת "40 הצעירים המבטיחים" של העיתון "גלובס" ושל אתר "אייס".

בשנת 2024, יזם לראשונה מאז הקמת המוסד את כתיבתו וגיבושו של קוד אתי לפעילות בית הנשיא.

## חיים אישיים
נשוי לעדן ואב לשלוש בנות ובן. בהם שניים מנישואיו הקודמים. מתגורר במודיעין-מכבים-רעות. הוא בוגר תואר ראשון בתקשורת ובניהול מהאוניברסיטה הפתוחה.

## קישורים חיצוניים

* 
* 
* 
* 
* 

## הערות שוליים

קטגוריה:מנכ"לי בית הנשיא
קטגוריה:בוגרי האוניברסיטה הפתוחה
קטגוריה:מודיעין-מכבים-רעות: אישים
קטגוריה:ישראלים שנולדו ב-1984
הכוחות המזוינים של אנגולה

**הכוחות המזוינים של אנגולה** (בפורטוגזית: **Forças Armadas Angolanas** ובראשי תיבות: **FAA**) הוא השם הכולל עבור כלל הכוחות הצבאים של אנגולה, והוא כולל שלוש זרועות עיקריות: יבשה אוויר וים ולצדדים יחידות נוספות כמו חטיבה הכוחות המיוחדים המשמר הנשיאותי ועוד.

ב-2014 תקציב הצבא עמדת על 7 מיליארד דולר שהיה כ-5.25 מהתמ"ג, וכולל כ-110,000 חיילים, והוא נחשב לאחד הגדולים באפריקה שמדרום לסהרה. כמו כן חל שירות חובה של שנתיים.

מעמד הכוחות המזוינים קבוע בסעיף מתוך חוקת המדינה ומוגדדרה גם על ידי חוק הצבא. המפקד העליון של הכוחות המזוינים הוא הנשיא (ז'ואאו לורנסו), והעומד בראש הכוחות הוא ראש המטה הכללי (אלטינו קרלוס חוסה דוס סנטוס), הכפוף להחלטות השר להגנה לאומית והדרג המדיני. משימותיהם העיקריות הן: להבטיח את ריבונות המדינה על ידי הגנה במישור הצבאי, לתרום לביטחון הלאומי והבינלאומי ולתמוך בפיתוח ורווחת האוכלוסיות השונות במדינה.

## היסטוריה
הכוחות המזוינים של אנגולה נוצרו בשנת 1991 לאחר חתימה על הסכם בין מספר פלגים פולטים על מעבר משטר צבאי לדמוקרתי רב מפלגתי. והפיכת הכוחות המזוינים העממיים לשחרור אנגולה שהיו הזרוע הצבאית של MPLA (שהיה הפלג המרכזי) ששחרר את אנגולה מידי פורטוגל ב-1975 ושימשו מאז כצבא המדינה החדשה בעל משטר חד מפלגתי ואותו הארגון עומד בראשה. אל הצבא החדש מוזגו גם יחידות מהזרועות הצבאיות של פלגים נוספים שקודם לחתימה על הסכם היו יריבות של המפלגה השולטת במדינה.

החל מהעשור השני של המאה ה-21 מגדיל הצבא נמצא בהתעצמות עם הגדלת הסד"כ ורכש אמצעי לחימה וטכנולטגיה חדשים.

## ארגון
### זרוע היבשה
זרועה היבשה מחולקת לשישה פיקודים מרחבים (קבינדה, לואנדה, צפון, מרכז, מזרח ודרום) בסדר גודל ומבנה של אוגדת חי"ר ממוכנת (לרוב אוגדה מוקטנת). סך הכל זרוע היבשה כוללת עשרים וחמש חטיבות חי"ר ממונעות או ממוכנות שמפוזרות בין הפיקודים בנוסף ליחידות הבאות:

#### יחידות קרביות
* חטיבת טנקים
* חטיבת הנדסה קרבית

#### יחידות תמיכה
* חטיבת ארטילריה
* גדוד ארטילריה עצמאי
* רגימנט ארטילריה בסיוע קרוב
* גדוד הגנה האווירית
* שתי יחידות הכשרה וסיוע צבאיות
* גדוד תובלה לוגיסטית
הצבא כולל גם את חטיבת הכוחות המיוחדים, הכוללת יחידות מבצעים מיוחדים וקומנדו, שכפופה לפיקודו הישיר של המטה הכללי.

### חיל האוויר
[ממוזער|180x180 פיקסלים|רונדל [חיל האוויר הלאומי של אנגולה]]
[ממוזער|[מיג-21 אנגולי]]
חיל האוויר הלאומי של אנגולה כולל כ-280 כלי טיס כוח אדם של 6,000 חיילים (צוותי קרקע או אוויר) המפוזרים בשבע יחידות עיקריות: שני כנפות מטוסי קרב בעלות שלוש טייסות כל אחת, כנף מסוקי קרב בעלת שתי טייסות, כנף אימון מתקדם בעלת שלוש טייסות. כנף מטוסי תובלה בעלת שלוש טייסות, כנף מסוקי תובלה בעלת שתי טייסות ובית ספר לטיסה.

### חיל הים
חיל הים של אנגולה היא הקטנה מבין שלוש זרועות הכוחות המזוינים עם קצת יותר מאלף חיילים. עיקר תפקידה הוא לצורכי בט"ש וסיור ימים בסמוך לחוף עם קצת יותר מאלף חיילים.

## קישורים חיצוניים

## הערות שוליים

קטגוריה:צבאות מודרניים
קטגוריה:אפריקה: צבא וביטחון
קטגוריה:אנגולה
ג'ארד בוש

**ג'ארד בוש** (באנגלית: **Jared Bush**; נולד ב-12 ביוני 1974) הוא תסריטאי, מפיק ובמאי אמריקאי. הוא ידוע בעיקר בשל שיתוף בכתיבה ובימוי של הסרט "זוטרופוליס" של אולפני ההנפשה של וולט דיסני (2016), בכתיבת הסרט "מואנה" (2016), ובכתיבה, בימוי וזכייה בפרס אוסקר לסרט המונפש הטוב ביותר עבור הסרט "אנקאנטו" (2021), מלבד היצירה המשותפת וההפקה המבצעת של סדרת ההנפשה "פן זירו - גיבור במשרה חלקית" עבור דיסני XD. החל מ-2024 הפך למנהל הקריאטיב הראשי של אולפני ההנפשה של וולט דיסני במקומה של ג'ניפר לי.

## קריירה
בוש הצטרף לדיסני לפרויקט הסרט "זוטרופוליס" בשלב מוקדם, לפני שהפך מסרט ריגול לסרט משטרתי; הוא היה נרגש לעבוד על סרט ריגול מכיוון שגם אביו וגם סבו עבדו עבור סוכנות הביון המרכזית.

הוא גם כתב את התסריט של הסרט "מואנה" עבור אולפני ההנפשה של וולט דיסני.

בוש היה שותף ליצירת סדרת הטלוויזיה המונפשת "פן זירו - גיבור במשרה חלקית". בשנת 2021, בוש ביים את הסרט "אנקאנטו" על משפחה קסומה קולומביאנית לצד ביירון הווארד עם קאריס קסטרו סמית' כבמאית משותפת. בוש גם היה שותף בכתיבת התסריט לצד קסטרו סמית'.

ב-19 בספטמבר 2024, אולפני ההנפשה של וולט דיסני הודיעו כי המנהלת הקריאטיבית הראשית ג'ניפר לי פורשת מתפקיד זה כדי לביים ולכתוב את הסרט "לשבור את הקרח 3" וכדי לכתוב ולהפיק את "לשבור את הקרח 4". ובוש הוגדר כיורשה.

## פילמוגרפיה
* "6 גיבורים" (2014) - פיתוח יצירתי
* "זוטרופוליס" (2016) - תסריטאי
* "מואנה" (2016) - תסריטאי
* "ראלף שובר את האינטרנט" (2018) - פיתוח יצירתי
* "לשבור את הקרח 2" (2019) - פיתוח יצירתי
* "ריה והדרקון האחרון" (2021) - אחראי יצירתי
* "אנקאנטו" (2021) - במאי ותסריטאי
* "עולם מוזר" (2022) - פיתוח יצירתי
* "המשאלה" (2023) - פיתוח יצירתי
* "מואנה 2" (2024) - תסריטאי ואחראי יצירתי
* "זוטרופוליס 2" (2025) - במאי ותסריטאי
* "מואנה" (2026) - תסריטאי

החל מספטמבר 2024 משמש בוש כמפיק בפועל ומקבל על כך קרדיט בכל ההפקות של אולפני ההנפשה של וולט דיסני, מכורח תפקידו כמנכ"ל של האולפנים.

## קישורים חיצוניים

## הערות שוליים

קטגוריה:זוכי פרס אנני
קטגוריה:תסריטאי טלוויזיה אמריקאים
קטגוריה:מנהלים אמריקאים
קטגוריה:במאי סרטי אנימציה
קטגוריה:אמריקאים שנולדו ב-1974
We Are the Champions: Final Live in Japan

***We Are the Champions: Final Live in Japan*** הוא אלבום הווידאו השמונה עשר של להקת הרוק הבריטית קווין, אשר יצא לאור ביפן בלבד בשנת 1992, והוקלט בהופעה של הלהקה שהתקיימה באולם הספורט הלאומי יויוגי, טוקיו, באותה מדינה ב-11 במאי 1985 במסגרת סיבוב ההופעות The Works Tour. על אף שם הסרט, הופיעה קווין פעמיים נוספות ביפן ב-13 וב-15 באותו חודש. בנוסף, האלבום לא מכיל את ההופעה המלאה שקיימה הלהקה- "Brighton Rock" ו-"Dragon Attack" צונזרו, ואלה לא הופיעו בו.

## רשימת השמעה

## הערות שוליים

## קישורים חיצוניים

קטגוריה:אלבומי קווין
קטגוריה:אלבומי וידאו באנגלית
קטגוריה:סרטי 1992
קטגוריה:סרטים מוזיקליים
קטגוריה:סרטים מוזיקליים בריטיים
ההתנקשות באבראהים עקיל ובצמרת כוח רדואן

**ההתנקשות באבראהים עקיל** היא תקיפה אווירית וסיכול ממוקד שביצע חיל האוויר הישראלי ב-20 בספטמבר 2024, ואשר בה נהרג המפקד בפועל של הזרוע הצבאית של חזבאללה, אבראהים עקיל, יחד עם בכירים בכוח רדואן ובאגף המבצעים של חזבאללה. התקיפה בוצעה בשעה 15:45 בחארת חריכ שבפרברי רובע הדאחייה דרומית-מזרחית לביירות, בירת לבנון, האירוע הזה נחשב כמכת פתיחה למבצע חיצי הצפון.

## רקע
מאז תחילת מלחמת חרבות ברזל בסוף 2023, חזבאללה וישראל נלחמו משני צידי גבול ישראל–לבנון. ב-17 בספטמבר 2024 התקבלה בקבינט המדיני-ביטחוני של ישראל ההחלטה שיצירת תנאים לחזרת תושבי הצפון לבתיהם היא אחת ממטרות המלחמה. באותו היום החלה התפוצצות זימוניות חזבאללה, שגרמה לפגיעה קשה בארגון הטרור השיעי. ישראל לא לקחה באופן רשמי אחריות על האירוע, שיוחס לה בכלי תקשורת בעולם. בעקבות האירוע נשא חסן נסראללה נאום בו הוא הבטיח להעניש את ישראל. בימים שלאחר מכן יצאה ישראל במבצע חיצי הצפון להשמדת יכולות הירי של חזבאללה וסיכול ממוקד של בכיריו.

## ההתנקשות
בסביבות השעה 15:45 מטוס קרב של חיל האוויר הישראלי שיגר מספר טילים אל מרתף ברובע הדאחייה, בעת שעקיל ניהל בו פגישה עם מספר מפקדים בכירים בכוח רדואן ואנשי אגף המבצעים של חזבאללה. לפי אל-ג'זירה, התקיפה כוונה ל-20 מפקדים מהנהגת כוח רדואן שהיו בפגישה בחניון בקומה השנייה מתחת לאדמה. היא בוצעה עם ארבעה טילים שהובילו לקריסת המבנה. הלבנונים דיווחו שאת התקיפה ביצע מטוס F-35I, אך לפי ynet, את התקיפה ביצעו מטוסי F-15I רעם.

בתקיפה נהרגו לפחות 16 מחבלים, בהם עקיל, ונפצעו 68 איש. לפי דובר צה"ל, "חוסל בכיר חזבאללה אבראהים עקיל, עם צמרת מערך המבצעים ושרשרת הפיקוד של כוח רדואן". למחרת פרסם חזבאללה 15 שמות של מחבלים ופעילים בכירים שנהרגו בתקיפה לצד עקיל, ודובר צה"ל פרסם רשימה של 11 מתוכם בציון תפקידם כבכירים בכוח רדואן. פורסם שיחד איתם נהרג גם סגן מפקד כוח קודס, האיראני מוחמד רזא פלאח זאדה. באיראן הכחישו את חיסולו של פלאח זאדה. לפי משרד הבריאות הלבנוני, 37 אנשים נהרגו בתקיפה, בהם 3 ילדים ו-7 נשים.

בעקבות ההתנקשות ופיצוץ הזימוניות שקדם לה, ב-22 בספטמבר בשעה 01:09 שיגר חזבאללה בפעם הראשונה מתחילת הלחימה ומאז מלחמת לבנון השנייה מטחי רקטות לעמק יזרעאל, הגליל התחתון ורכס הכרמל. ולראשונה במלחמה גם רקטות "פאדי". בלילה הזה שגורו כ-150 רקטות, טילי שיוט וכטב"מים לעבר צפון ישראל, ובפרט לעמק יזרעאל ועד מפרץ חיפה.

## ראו גם
* ההתנקשות בפואד שוכר

## קישורים חיצוניים
* הודעות דובר צה"ל:
** 
** 
** 
* 
* 

; דיווחים מצולמים מכלי התקשורת ורשתות החדשות
:
* 
* 
* 

## הערות שוליים

קטגוריה:החזית הצפונית במלחמת חרבות ברזל
קטגוריה:מבצעי חיל האוויר הישראלי במלחמת חרבות ברזל
קטגוריה:התנקשויות
קטגוריה:ביירות: היסטוריה
קטגוריה:2024 בלבנון
קטגוריה:מבצע חיצי הצפון
קטגוריה:התנקשויות במהלך החזית הצפונית במלחמת חרבות ברזל
מר מיליארד

"**מר מיליארד**" (באנגלית: ***Mr. Billion***) הוא סרט קומדיית פעולה/הרפתקאות פעולה משנת 1977 בבימויו של ג'ונתן קפלן.

## עלילה
**אנתוני פלקון**, מולטי-מיליארדר, נפטר בתאונה ונותן ל**גידו פלקון**, מכונאי איטלקי נינוח, את כל ירושתו. על מנת לתבוע את ירושת מיליארד הדולר שלו, גוידו חייב להגיע לסן פרנסיסקו תוך עשרים יום כדי לחתום על מסמך. עוזרו החמדן של דודו, **ג'ון קטלר** (ג'קי גליסון), רוצה את הכסף לעצמו, ושוכר את הבלשית **רוזי ג'ונס** (ואלרי פרין) כדי למנוע מגידו לתבוע את הירושה שלו.

## דמויות ושחקנים
* **[[טרנס היל]]** – גידו פלקונה.
* **[[ולרי פרין]]** – רוזי ג'ונס.
* **[[ג'קי גליסון]]** – ג'ון קטלר.
* **סלים פיקנס** – דואן הוקינס.
* **ויליאם רדפילד** – ליאופולד לייסי.
* '''צ'יל ווילס''' – קולונל קלייטון טי וינקל.
* **דיק מילר** – ברני.
* **ר. ג'יי. ארמסטרונג** – שריף TC בישוף.
* **ניל סאמרס** – סגן האנק.

## הפקה
הסרט היה הרעיון של דינו דה לורנטיס, שרצה להציג את טרנס היל, שהיה באותה התקופה אחד מכוכבי הקולנוע הגדולים באירופה, לקהל הבינלאומי. הוא גייס את הבמאי ג'ונתן קפלן.

קפלן אומר שההפקה הייתה קשה – הוא רצה ללהק את לילי טומלין, אבל האולפן התעקש על ולרי פרין.

## ביקורת
בביקורת רטרוספקטיבית, המבקר קית' ביילי כינה את הסרט .

## קישורים חיצוניים

## הערות שוליים

קטגוריה:איטליה בקולנוע
קטגוריה:סרטי פוקס המאה ה-20
קטגוריה:סרטי 1977